stanford-oval/wikipedia huggingface dataset:
על האזור (סרט)
דמויות ושחקנים

| שם השחקן/ית | שם הדמות | אודות הדמות |
| --- | --- | --- |
| איליה מלאנין | וובה (ולדימיר) |  |
| דנילה קוזלובסקי | אנדריי קיסה |  |
| ולדימיר חצקביץ' | מישה |  |
אולגה זוייבה:
הערות שוליים

↑  "על האזור" באתר מאגר נתוני ההכנסות של קרן הקולנוע הרוסי
↑  Трейлер фильма «На районе», снятого во Владивостоке, вышел в свет
↑  Будущее Кисы
↑  Озвучена дата премьеры фильма с Данилой Козловским, снятого во Владивостоке
↑  На районе, 2017
סקסון שרבינו

| --- | --- |
סקסון שרבינו, 2015
סקסון שרבינו, 2015
 לידה:  11 ביוני 1999 (בת 25) לואיסוויל, טקסס, ארצות הברית
 מדינה:  ארצות הברית 
 תקופת הפעילות:  מ-2008
 פרופיל ב-IMDb
 
סַקסוֹן פּייג' שָרבּינוֹ (באנגלית: Saxon Paige Sharbino; נולדה ב-11 ביוני 1999) היא שחקנית אמריקאית, אשר ידועה בשל תפקידה בתור אמיליה רובינס בסדרת הדרמה של רשת פוקס; "טאצ'" (2013) ובשל הופעתה בתור קנדרה בוואן בחידוש לסרט "פולטרגייסט" (2015).
ביוגרפיה

שרבינו נולדה בלואיסוויל, טקסס (אנ'), לרון ואנג'לה שרבינו. היא החלה לשחק בגיל תשע. אחותה הצעירה, ברייטון שרבינו (אנ'), גם היא שחקנית. לסקסון ולברייטון, יש אח נוסף בשם סוייר שרבינו . ב-2011 עברה עם משפחה ללוס אנג'לס, קליפורניה.
קריירה

תפקידיה הידועים ביותר הם של אמיליה רובינס בסדרה של פוקס "טאצ'" (אנ'), ושל צ'סטיטי סטורץ' בסרט האימה "אני יורקת על הקבר שלך" (אנ') משנת 2010.
בשנת 2015 היא שיחקה את תפקיד קנדרה בוון בחידוש לסרט "פולטרגייסט" (אנ').
חיים אישיים

בשנת 2014 יצאה במשך תקופה קצרה עם המתאגרף ואושיית הרשת ג'ייק פול.
בשנת 2020 החלה לצאת עם השחקן פירסון פודה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | Red, White & Blue (אנ') | הבת של אד |  |
| 2010 | Earthling (אנ') | ג'וי הצעירה |  |
| 2010 | Cool Dog | שרון |  |
| 2010 | אני יורקת על הקבר שלך | צ'סטיטי סטורץ' |  |
| 2011 | Julia X | ג'וליה הצעירה |  |
| 2013 | סמוך עליי | לידיה |  |
| 2015 | פולטרגייסט | קנדרה בוואן |  |
| 2016 | Bedeviled | אליס גורמן |  |
| 2018 | Urban Country | סאקס |  |
| 2019 | Beyond the Law | שרלוט ביילס |  |
| TBA | Out of Hand |  |  |
| TBA | Patsy Lee & The Keepers of the 5 Kingdoms |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | אורות ליל שישי (אנ') | מעריצה נסערת | פרק: "Every Rose Has its Thorn" |
| 2012 | Rogue | ג'יין פורסיית' | סרט טלוויזיה של FOX |
| 2013 | טאצ' | אמיליה רובינס | תפקיד ראשי (עונה 2); 13 פרקים |
| 2016 - 2017 | אהבה (אנ') | סימון | 4 פרקים |
| 2017 | Stalker's Prey | לורה וילקוקס | סרט טלוויזיה של Lifetime |
| 2017 | חוליגן אמריקאי | שרה פירסון | 3 פרקים |
| 2017 | חוק וסדר: מדור מיוחד | סוואנה רוס | פרק: "Mood" |
| 2017 | מפחיד כזה | אנקה | תפקיד ראשי (עונה 2); 9 פרקים |
| 2017 | לוציפר | קרלי גלנץ | פרק: "What Would Lucifer Do?" |
| 2020 | Secrets in the Air | לורין | סרט טלוויזיה של Lifetime |
| 2021 | Burb Patrol | זואי ריילי | סדרת רשת; 3 פרקים |
הערות שוליים

↑  Saxon Sharbino, באתר TV Guide
| --- | --- |
בקרת זהויות :  GND: 1208311387  ISNI: 0000 0005 0054 6000  LCCN: no2019102115  VIAF: 2716152331601903260006   WorldCat (עם VIAF): 2716152331601903260006
ביר גנדוז

| --- | --- |

מעבר הגבול בביר גנדוז
 טריטוריה:  סהרה המערבית סהרה המערבית
 שפה רשמית:  ערבית
 גובה:  126 מטרים
 אוכלוסייה:  ‏
  ‑ בכפר:  9,183 (2024)
 קואורדינטות:  21°36′56″N 16°28′07″W﻿ / ﻿21.615672°N 16.468656°W﻿ / 21.615672; -16.468656 
 אזור זמן:  UTC
  מפת מיקום  מפה מפורטת   (למפת סהרה המערבית מוגדלת) לעיון סמארה בוז'דור דאחלה מרוקו א. מאוריטניה האוקיינוס האטלנטי  האיים הקנרייםביר גנדוז(למפת סהרה המערבית רגילה) לעיון סמארה בוז'דור דאחלה מרוקו א. מאוריטניה האוקיינוס האטלנטי  האיים הקנרייםביר גנדוז  he tabBackground:;tabBorder:#aaa;defaultTab:0;
ביר גנדוז (בערבית: بئر كندوز) הוא כפר בדרום סהרה המערבית, על גבול מאוריטניה. אוכלוסיית הכפר מונה 4,625 תושבים נכון לשנת 2014. במקום קיימים עמדה של צבא מרוקו ונקודת מעבר גבול.
אדיסון מקדוול

אדיסון פארקר מקדוול (באנגלית: Addison Parker McDowell; נולד ב-21 בינואר 1994) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השישי של מדינת קרוליינה הצפונית, מאז ינואר 2025.
ביוגרפיה

מקדוול נולד בינואר 1994 וגדל בלקסינגטון שבקרוליינה הצפונית. בשנת 2016 השלים לימודי תואר ראשון באוניברסיטת קרוליינה הצפונית בשארלוט. הוא עבד בקמטה הבחירות של ריצ'רד הדסון לקונגרס ושירת במתן שירות לתושבים עבור חבר הקונגרס טד באד. לאחר מכן שימש כשדלן מטעם חברת "Blue Cross Blue Shield" בקרוליינה הצפונית.
בבחירות 2024 התמודד מקדוול לבית הנבחרים של ארצות הברית במחוז הקונגרס השישי של קרוליינה הצפונית. הוא ייחס את החלטתו להתמודד למותו הטרגי של אחיו הצעיר, לוק, ממנת יתר של פנטניל בשנת 2016.
בבחירות המקדימות של המפלגה הרפובליקנית הגיע מקדוול למקום הראשון עם 26% מהקולות, אך לא השיג את 30 האחוזים הנדרשים כדי להימנע מסיבוב שני. חבר הקונגרס לשעבר מארק ווקר הגיע למקום השני עם 24%. אף שווקר הצהיר תחילה כי יתמודד בסיבוב השני, הוא בחר להצטרף למסע הבחירות הנשיאותי של דונלד טראמפ ב-2024, מה שהפך את מקדוול למועמד הרפובליקני. הוא ניצח בבחירות בנובמבר.
כהונתו החלה עם השבעת הקונגרס ה-119 של ארצות הברית בראשית ינואר 2025.
הערות שוליים

↑  דניאל באטאגילה, From lobbying to Congress? NC candidate’s fundraiser draws questions about his support, באתר News Observer‏, 20 במרץ 2024 (באנגלית)
↑  NC’s 6th US House District: Addison McDowell, באתר FOX8‏, 15 בפברואר 2024 (באנגלית)
↑  Mark Walker ends bid for Congress, joins Trump's campaign, באתר WRAL‏, 13 במרץ 2024 (באנגלית)
עם הנצח לא מפחד מדרך ארוכה

הרב יהושע ויצמן, מנסח האמרה.
"עם הנצח לא מפחד מדרך ארוכה" היא אמרת כנף שטבע הרב יהושע ויצמן, שמשמעותה היא שעם ישראל אינו חושש מאריכות הדרך למימוש ייעודו, מכיוון שלדעת תומכי הביטוי הוא עם נצחי ואף מטרותיו נצחיות. ההשראה לביטוי נולדה משני מקורות בכתבי הראי"ה וכן מרעיונות שונים במחשבת ישראל.
ברבות השנים הפכה האמרה לסלוגן נפוץ, בעיקר בקרב הציונות הדתית בישראל, וזכתה למספר לחנים וביצועים.
בביטוי נעשה שימוש בהשאלה בעניין משימות לאומיות, ואף אישיות, הדורשות מאמץ והתמדה לאורך זמן.
מקור

הרב יהושע ויצמן הגה את האמרה בצעירותו בהשראת שני מקורות בכתבי הראי"ה. במקור הראשון בספר "אורות" מתייחס הרב קוק למשמעות הכהונה, ומתבטא כי אף על פי שהכהונה עוד לא הגיעה למעמדה הראוי ולמימוש תפקידה, עם ישראל ממשיך בדרכו לאט לאט ואינו מפחד מאריכות הדרך: ”ואנחנו, כדרכנו שלא לְהִתְיָרֵא מדרך ארוכה, הננו הולכים וסוללים לאיטנו את הדרך הזה אשר החילונו מימות עולם שלנו לסלול אותו”. בפרק הבא בספר מנמק הרב קוק מדוע לדעתו דרכו של עם ישראל צריכה להיות ארוכה: ”דרכנו בחיים הלאומיים וצידודם כלפי היחש האנושי הכללי ארוכה היא מאד. ארוכים הם חיינו וארוכים הם, על כן, דרכינו. גדולים אנחנו וגדולות הנה משוגותינו ובשביל כך גדולות הן צרותינו, וגדולים גם תנחומותינו”.
במקור השני, באגרת לבנו מכ"ט באייר ה'תרע"ו, התבטא הרב קוק שהמקור לדעתו לחוסר הפחד של עם ישראל הוא האמונה שלו בנצחיותו. זאת לעומת שאר הכוחות שמתנגדים אליו, אשר לדעתו כוחם זמני: ”והולך הוא וחוצה בעזוז נצחו, בתוך שטפי גלי הזמנים, ומימיהם וימי שאונם כהמון מים כבירים לא יבעתוהו. יודע הוא כי כוחם כח עובר הוא, ועמו עזוז נצח והוד ממקור חיי העולם...”.
בריאיון לערוץ 7 הסביר הרב ויצמן שהאמרה מבטאת רעיון לפיו "לעם ישראל יש כוח עמידה ויעוד גדול, גם אם צריך לחכות הרבה זמן כדי שהדבר יצא מהכוח אל הפועל". עוד סיפר הרב ויצמן שלא חזה שהאמרה תהפוך לפופולרית כל כך ותזכה ללחנים רבים, והוא שמח על כך שהיא מחזקת את העם בזמנים קשים כגון מלחמות ואסונות.
שימוש

האמרה הייתה מוכרת במשך שנים בעיקר בציונות הדתית, והושרה בתנועות נוער וכן בהפגנות, בלחן של "עוז והדר לבושה", המיוחס לרבי מאיר לייב בלעכר. לפי אריאל הורוביץ, בתחילת המאה ה-21 יצא הביטוי אל הציבור הרחב.
ראש ממשלת ישראל אריאל שרון ציטט את האמרה במהלך נאום שנשא בתקופה שלפני תוכנית ההתנתקות, ובהמשך הפכה האמרה לנפוצה בקרב מתנגדי התוכנית. האמרה צוטטה בהקשרים נוספים על ידי פוליטיקאים אחרים כבנימין נתניהו (בשנת 2014), נפתלי בנט, בני גנץ ויצחק הרצוג.
שמו של רב המכר "עם הנצח לא מפחד", שכתבה שני בוינג'ו, מבוסס על אמרה זו. סאבלימינל והצל השתמשו באמרה בשיר "עם הנצח" שהוציאו ב-30 במרץ 2023.
במהלך מלחמת חרבות ברזל יצאו מספר עיבודים חדשים ללחנים המוכרים, ובהם ללחן הראשון בו שרו את ההיגד בלחן שהיה נהוג לשיר את הפסוק "עוז והדר לבושה, ותשחק ליום אחרון". מבקר המוזיקה נתנאל לייפר הגדיר את השיר כאחד מחמשת שירי המלחמה, לצד עם ישראל חי, אחינו כל בית ישראל, זכרני נא וכל העולם כולו. ישי ריבו שר את המילים בעצרת התמיכה בישראל בוושינגטון ב-14 בנובמבר 2023. הזמר איזי הכניס את המשפט לשירו שבעה באוקטובר.
במאי 2024 פרסם תאגיד השידור הישראלי את הסרטון: "עם הנצח לא מפחד מדרך ארוכה | הארכיון לא שוכח" בו הובאו קטעי ארכיון של שידורים מאירועי מלחמות ישראל ותקופות קשות. בסרטון קטעי ראיון עם ראשי המדינה, שרי ביטחון, רמטכ"לים ואזרחים ברגעי קושי בהם הם מבטאים גילויי אורך רוח.
הערות שוליים

1 2 3  חזקי ברוך, לא מפחדים מדרך ארוכה? הרב וייצמן מסביר, באתר ערוץ 7, 21 ביולי 2014
↑  "עם הנצח לא מפחד מדרך ארוכה" - תנועת בני עקיבא בישראל, באתר תנועת בני עקיבא בישראל, ‏1 בנובמבר 2023
↑  אורות, אורות התחיה, פרק ד'
↑  אורות, אורות התחיה, פרק ה'
↑  הרב אברהם יצחק הכהן קוק, אגרת תשע"א, אגרות הראיה - ג, ירושלים: מוסד הרב קוק, תשכ"ה, עמ' מ', באתר אוצר החכמה (צפייה חופשית – מותנית ברישום)
1 2  נתנאל לייפר, ‏נקמה, תקווה והרבה אחדות | אלו שירי המלחמה של עם ישראל, באתר כיכר השבת, 26 באוקטובר 2023
1 2  ב מילים מילים ואת משמעותן יבוא לו גל לשטוף אותן, באתר בית אבי חי, 4 בנובמבר 2015
↑  יונה שוב, נתניהו מבטיח: "נשיב את השקט לדרום", באתר בחדרי חרדים, 20 ביולי 2014; בנימין נתניהו, באתר טוויטר (איקס)
↑  בנט: עם הנצח לא מפחד מדרך ארוכה וגם אנחנו לא,  באתר כיפה, 17 במרץ 2015
↑  שידור חי | גנץ: בתי החולים בעזה - חמ"לים של טרור, נגיע לכל רוצחי הילדים בעזה ובעולם, באתר ערוץ 7, 15 בנובמבר 2023
↑  נשיא המדינה יצחק הרצוג ביוטיוב, יצחק הרצוג: אנחנו לא מפחדים מדרך ארוכה, באתר יוטיוב רשמי של נשיא המדינה
↑  אריאל פייגלין, סאבלימינל והצל: "לא נהיה החוליה החלשה בשרשרת הדורות", באתר ערוץ 7, 30 במרץ 2023
↑  נדב ביטון מארח את צמד פייר עם הנצח לא מפחד|דיג׳יי נדב ביטון| Am Hanezach Lo Mefached DJ NADAV BUTON, נבדק ב-2023-12-24
↑  Am Yisrael Chai - (עם ישראל חי (מחרוזת חיזוק - Feat. Benny Friedman (ביחד ננצח video mashup), נבדק ב-2023-12-24
↑  דביר עמר, מאות אלפים שרו את מילותיו של הרב ויצמן, באתר ערוץ 7, 16 בנובמבר 2023
↑  מילות השיר "שבעה לאוקטובר", באתר שירונט
↑   עם הנצח לא מפחד מדרך ארוכה | הארכיון לא שוכח, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 04:58)
ויקטוריה אלקוק

| --- | --- |
אין תמונה חופשית
 לידה:  7 במרץ 1965 (בת 59) לונדון, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
ויקטוריה אלקוק (באנגלית: Victoria Alcock; נולדה ב-7 במרץ 1965) היא שחקנית בריטית.
ביוגרפיה

אלקוק נולדה בלונדון. היא גילמה את האסירה ג'ולי סאונדרס בסדרת הדרמה "Bad Girls", ואת אגנס קלארק בדרמה התקופתית "בית אליוט". בינואר 2012 לוהקה אלקוק לתפקיד לוריין סטיבנס (לבית סלטר), אמא של מנדי סלטר (בגילומה של ניקולה סטייפלטון) באופרת הסבון של ה-BBC "איסטאנדרס". היא חידשה את הדמות של סלטר שאותה גילמה השחקנית לינדה הנרי עד 1991. הפרק הראשון בהשתתפותה שודר ב-1 במרץ 2012.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 | אליבי אחד יותר מדי | Under Suspicion | משרתת |  |
| 1998 | הרחק מן ההמון הסואן | Far from the Madding Crowd | טמפרנס מילר | סרט טלוויזיה |
| 2008 | פיגוע התאבדות | Incendiary |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 | פוארו | Agatha Christie's Poirot | אלי | בפרק "The Mystery of Hunter's Lodge" |
| 1991–1992 | איסטאנדרס | EastEnders | לורה | סדרת טלוויזיה (2 פרקים) |
| 1991–1994 | בית אליוט | The House of Eliott | אגנס קלארק | סדרת טלוויזיה |
| 1991–2008 |  | The Bill | סוניה דרבי / בלינדה קרולי / מגי רוסקו | סדרת טלוויזיה (3 פרקים) |
| 1992 | לאבג'וי | Lovejoy | קיי | בפרק "Kids" |
| 1995 |  | Chiller | פיבי הוקינס | בפרק "Prophecy" |
| 1995 |  | Castles | קייט סקופילד | סדרת טלוויזיה (פרק אחד) |
| 1997 | גראנג' היל | Grange Hill | רות' | סדרת טלוויזיה (2 פרקים) |
| 1998 | קורוניישן סטריט | Coronation Street | מרי דוקרטי | סדרת טלוויזיה |
| 1999–2006 | נערות רעות | Bad Girls | ג'ולי סאונדרס | סדרת טלוויזיה |
| 2005 | חדר מיון | Casualty | סנדרה מקלין | בפרק "Antisocial Behaviour" |
| 2009 | דוקטור הו | Doctor Who | אנג'לה ויטקר | בפרק "Planet of the Dead" |
| 2009 |  | Banged Up Abroad | מגי | בפרק "Barbados" |
| 2009–2010 |  | Missing | לורה קאלו | סדרת טלוויזיה (2 פרקים) |
| 2011 | מיילדת | Call the Midwife | אישה הרה | סדרת טלוויזיה (פרק אחד) |
| 2012 | איסטאנדרס | EastEnders | לוריין סטיבנס | סדרת טלוויזיה (5 פרקים) |
| 2013, 2018 |  | The Dumping Ground | דניס ג'קסון, אמא של ג'ודי | סדרת טלוויזיה (4 פרקים) |
| 2015–2017 |  | People Just Do Nothing | קרול |  |
| 2015 |  | Birds of a Feather | מישל | סדרת טלוויזיה (פרק אחד) |
| 2016 | המוסקטרים | The Musketeers | קלודט | בפרק "The Prize" |
| 2017 |  | Match Not Found | טניה | בפרק "Educating Tanya" |
| 2023–הווה |  | Changing Ends | ואל | 8 פרקים |
| 2024 | מר בחור (אנ') | Mr. Bigstuff | סו | 4 פרקים |
הערות שוליים

↑  "Victoria Alcock". IMDb.com. נבדק ב-24 בנובמבר 2014. {{cite web}}:  (עזרה)
↑  The House of Eliott
↑  "'EastEnders' Victoria Alcock 'loved poor wardrobe for Lorraine role'". Digital Spy. 24 בפברואר 2012. נבדק ב-24 בנובמבר 2014. {{cite web}}:  (עזרה)
ראיין סמפסון

| --- | --- |

ראיין סמפסון, 2013
 לידה:  28 בנובמבר 1985 (בן 39) רות'רהם, הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-2003 
 מקום לימודים:  תיכון ויילס 
 פרופיל ב-IMDb
 
ראיין אוליבר סמפסון (באנגלית: Ryan Oliver Sampson; נולד ב-28 בנובמבר 1985) הוא שחקן אנגלי. הוא ידוע בעיקר מהופעתו בתפקיד גרומיו בסיטקום הבריטי "פלבס", בתוכנית המערכונים "Glitchy" ובדמות אלכס ונאבלס בסדרה הקומית "אחרי שהלכת", בה גילם את דמות הבן של ג'ימי ונאבלס (ניקולס לינדהרסט). ב-2008 הופיע סמפסון בשני פרקים בסדרת המדע בדיוני "דוקטור הו" ב-"The Sontaran Stratagem" ו-"The Poison Sky" בתפקיד לוק רטיגן.
ביוגרפיה

סמפסון נולד במסברו בעיר רות'רהאם שבמחוז יורקשייר. הוא למד בבית הספר התיכון ויילס בקיווטון פארק, שם הופיע בהצגות של בית הספר.
קריירת המשחק של סמפסון החלה בהופעה בתיאטרון קרוסיבל בשפילד. לפני שהתחיל לשחק בסיטקום " אחרי שהלכת" ב-2003 הופיע בפרק בסדרה "מחשבות רצחניות", אחר כך שיחק בסדרות "Denial of Murder", "הולבי סיטי" ו-"Heartbeat". ב-2007 הופיע בפיילוט של הסדרה "The Things I Haven't Told You". סמפסון שיחק בתפקיד הילד הגאון לוק רטיגן בשני פרקים של הסדרה "דוקטור הו" "תכסיס הסונטארן" ו"שמי הרעל". ב-2008 עבד בתיאטרון המלכותי הלאומי. ב-2011 שיחק בתפקיד קטן בסדרה הקומית "Fresh Meat". ב-2015 גילם דמויות שונות בתוכנית המערכונים "Glitchy" של ITV2. עוד ב-2015 גילם את דמותו של צ'אלרס 'בוז' דיקנס בסדרת הדרמה "תולדות פרנקנשטיין".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | מחשבות רצחניות | Wire in the Blood | ויני מרקהאם | בפרק ""Right to Silence |
| 2004 |  | In Denial of Murder | מרקוס אדוארדס |  |
| 2006 |  | Heartbeat | פול אייר | בפרק "Bad Company" |
| 2006 | הולבי סיטי | Holby City | ניאל אלן | בפרק "Looking After Number One" |
| 2007–2008 | אחרי שהלכת | After You've Gone | אלכס ונאבלס | סדרת טלוויזיה |
| 2007 |  | The Things I Haven't Told You | מארק לאמב | סדרת טלוויזיה (פרק אחד) |
| 2008 | דוקטור הו | Doctor Who | לוק רטיגן | בפרק "תכסיס הסונטארן" ובפרק "שמי הרעל" |
| 2011 |  | Fresh Meat | רוב | ערוץ 4 |
| 2012 |  | The Work Experience | שוסי | ערוץ E4 |
| 2013–2019 | פלבס | Plebs | גרומיו | תפקיד ראשי (5 עונות); 38 פרקים |
| 2013–2015 | קדימה, נשים | Up the Women | תומאס | סדרת טלוויזיה |
| 2013 |  | Dates | מלצר | פרק אחד |
| 2015 |  | Undercover | סטפן | 5 פרקים |
| 2017–2015 | תולדות פרנקנשטיין | The Frankenstein Chronicles | בוז | סדרת טלוויזיה; 11 פרקים |
| 2016 | הולבי סיטי | Holby City | איבור ויילנד | בפרק "Children of Men" |
| 2017 | הכתר | The Crown | דאדלי מור | תפקיד משני; עונה שנייה |
| 2019–הווה |  | Brassic | טומו | תפקיד ראשי (5 עונות); 32 פרקים |
| 2024–הווה | מר בחור (אנ') | Mr. Bigstuff | גלן | תפקיד ראשי; 6 פרקים גם יוצר ותסריטאי |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 | ריצ'רד השלישי | Richard III | הנסיך אדוארד | תיאטרון קרוסיבל, שפילד |
| 2005 |  | A Brief History of Helen of Troy | פרנקלין | סיבוב הופעות בבריטניה |
| 2006 |  | Monsieur Ibrahim And The Flowers Of The Qur'an | מוזס | תיאטרון בוש |
| 2006 |  | The Arbour | תפקידים שונים | תיאטרון רויאל קורט |
| 2008 |  | DNA | נער | התיאטרון המלכותי הלאומי |
| 2008 |  | The Miracle |  | התיאטרון המלכותי הלאומי |
| 2009 | דידו מלכת קרתגו | Dido, Queen of Carthage | גנימיד / סרגסטוס | התיאטרון המלכותי הלאומי |
| 2010 |  | Canary | ראסל הצעיר | ליברפול פלייהאוס |
| 2011 |  | Sixty Six Books | יהושע | תיאטרון בוש |
| 2011 |  | The Kitchen Sink | בילי | תיאטרון בוש |
| 2012 | פלויד קולינס | Floyd Collins | ויליאם בורק "סקיטס" מילר |  |
| 2013 | מעתה ועד עולם - המחזמר | From Here to Eternity the Musical | מאג'יו | תיאטרון שאפטסברי |
הערות שוליים

↑  Spotlight: RYAN SAMPSON
↑  Doctor Who Magazine, בינואר 2008, ISSN 0957-9818 {{citation}}:  (עזרה)
↑  "Darius Campbell leads cast of From Here to Eternity". londontheatredirect.com. London Theatre Direct. 1 ביולי 2013. נבדק ב-1 ביולי 2013. {{cite web}}:  (עזרה)
| --- | --- |
בקרת זהויות :  ISNI: 0000 0003 7191 7353  LCCN: no2010143650  VIAF: 128261592   WorldCat (עם VIAF): 128261592
אנה קנאקיס

| --- | --- |

 לידה:  1 בפברואר 1962 מסינה, איטליה 
 פטירה:  19 בנובמבר 2023 (בגיל 61) רומא, איטליה 
 מדינה:  איטליה 
 בן או בת זוג:  קלאודיו סימונטי (1981–1983)  Marco Merati Foscarini (2004–19 בנובמבר 2023) 
 http://www.annakanakis.it
 פרופיל ב-IMDb
 
אנה קנאקיס (באיטלקית: Anna Kanakis;‏ 1 בפברואר 1962 – 20 בנובמבר 2023) הייתה שחקנית איטלקייה.
ביוגרפיה

קנאקיס נולדה במסינה לאם איטלקייה ואב יווני. בשנת 1977 היא נבחרה למיס איטליה, היא ייצגה את איטליה בתחרות מיס תבל 1981 ובתחרות מיס אירופה 1981 שם נבחרה לסגנית שנייה.
ב-1983 שיחקה בתפקיד הראשי בסרט המדע הבדיוני "2019, After the Fall of New York", ב-1989 שיחקה בסרט "מלך נאפולי" (’O Re) אודות פרנצ'סקו השני, מלך שתי הסיציליות, ב-1990 שיחקה בסרט "הקמצן", הגרסה הקולנועית של המחזה הקמצן של מולייר ובשנה זו שיחקה גם ב"עונת הענקים", סרט ביוגרפי על מיכלאנג'לו, ב-1991 שיחקה במיני סדרה הבריטית "קתרינה הצעירה" העוסקת בחייה יליזבטה, קיסרית רוסיה ובסרט "כסף" לצד אריק סטולץ, ב-1993 שיחקה בסדרה "הנסיכה אלכסנדרה", ב-2006 שיחקה בסרט ההיסטורי "התחקיר" לצד דולף לונדגרן.
נפטרה ב-20 בנובמבר 2023.
אנה מקסוול מרטין

| --- | --- |

 לידה:  10 במאי 1977 (בת 47) בוורלי, הממלכה המאוחדת 
 שם לידה:  Anna Charlotte Martin 
 מדינה:  הממלכה המאוחדת 
 תקופת הפעילות:  מ-2001
 מקום לימודים:  אוניברסיטת ליברפול  האקדמיה למוזיקה ולאמנויות הדרמה של לונדון  Beverley High School 
 בן או בת זוג:  רוג'ר מישל 
 פרופיל ב-IMDb
 
אנה מקסוול מרטין (באנגלית: Anna Maxwell Martin; ב-10 במאי 1977) היא שחקנית טלוויזיה, קולנוע ותיאטרון בריטית. ידועה מתפקידה כליירה במחזה "חומריו האפלים" בתיאטרון המלכותי הלאומי, כאסתר סמרסון בעיבוד הטלוויזיוני של ה-BBC משנת 2005 לרומן "בית קדרות" מאת דיקנס ובתפקיד "N" בעיבוד של "צ'אנל 4" ל"פופי שייקספיר".
ביוגרפיה

נולדה בשם אנה שרלוט מרטין בבוורלי שבמזרח יורקשייר לרוזלינד (לבית לוגסי) ולאיוון מרטין. אביה היה מנכ"ל חברת תרופות ואמה מדענית מחקר שוויתרה על עבודתה כדי לגדל את אנה ואת אחיה הבכור, אדם. היא למדה בתיכון "בוורלי" והופיעה בהצגות של בית הספר. אחר כך למדה היסטוריה באוניברסיטת ליברפול והתמחתה בתקופת מלחמת העולם הראשונה.
אחרי סיום לימודיה באוניברסיטה הצטרפה מרטין לאקדמיה למוזיקה ולאמנויות הדרמה של לונדון (LAMDA). היא הוסיפה לשם משפחתה את השם מקסוול (שמו של סבא שלה) כדי להבדיל אותה משחקנית אחרת באותו שם שכבר הייתה רשומה באיגוד השחקנים.
מרטין נשואה לבמאי רוג'ר מישל. לבני הזוג יש שני ילדים.
קריירה

מרטין התפרסמה לראשונה כששיחקה בתפקיד הראשי במחזה "חומריו האפלים" מאת פיליפ פולמן. ב-2004 גילמה את בסי היגינס בעיבוד לרומן "צפון ודרום" מאת אליזבת גסקל, וב-2005 הופיעה בתפקיד אורח בסדרת המדע בדיוני "דוקטור הו". בעיבוד משנת 2005 של "בית קדרות" לדיקנס שיחקה בתפקיד ראשי כאסתר סמרסון, עליו זכתה ב-2006 בפרס באפט"א לטלוויזיה.
בינואר 2006 השתתפה מרטין בקריאה של המחזה "הבדרן" בתיאטרון רויאל קורט. בפברואר ומרץ אותה שנה השתתפה ב-"Other Hands" מאת לורה וייד בבימויו של ביג'אן שייבאני בתיאטרון סוהו. היא המספרת בגרסת התקליטור של "The Foreshadowing", ספר ילדים העוסק במלחמת העולם הראשונה, מאת מייקל סדג'וויק, שיצא לאור ב-2006. באותה שנה הופיעה ב-"I Really Hate My Job" בבימויו של אוליבר פארקר. מאוקטובר 2006 עד אפריל 2007, שיחקה בתפקיד סאלי באולס בהפקה של הווסט אנד של המחזמר "קברט" בתיאטרון ליריק בלונדון.
ב-2007 גילמה את דמותה של קסנדרה אוסטן בסרט "להיות ג'יין" על חייה של הסופרת ג'יין אוסטן לצידה של אן האת'וויי ששיחקה בתפקיד הראשי. בסוף אותה שנה השתתפה בעיבוד ל"הרוח בערבי הנחל" עבור BBC One, והייתה המספרת יחד עם אנטון לסר בגרסת התקליטור ל"תמר", ספר ילדים על מלחמת העולם השנייה מאת מאל פיט.
ב-2008 כיכבה בדרמה "White Girl" של BBC Two, ובעיבוד של צ'אנל 4 ל"פופי שייקספיר" לצידה של נעמי האריס. על תפקידה זה זכתה בפעם השנייה בפרס באפט"א לטלוויזיה.
מיולי עד אוקטובר 2008 הופיעה מרטין במחזה "The Female of the Species" לצידה של איילין אטקינס בתיאטרון וודוויל בלונדון. עוד השתתפה בתסכית רדיו עיבוד לספרה של אגאתה כריסטי "Crooked House". ב-2009 הופיעה בדרמה "Freefall", וגילמה את דמות אשתו של ניל ארמסטרונג, ג'נט, בסרט הדוקומנטרי "Moonshot: The Flight of Apollo 11" במסגרת ציון 40 שנה לנחיתת אפולו 11 על הירח.
ב-2010 גילמה את דמותה של הת'ר ברוק, בקמפיין חופש המידע, בדרמה הסטירית "On Expenses". עוד שיחקה בתפקיד איזבלה במחזה השייקספירי "מידה כנגד מידה" בתיאטרון אלמיידה.
בפברואר 2011 הופיעה בתפקיד שרה ברטון בדרמה בת שלושה חלקים "סאות' ריידינג", עיבוד של ה-BBC לרומן מאת הסופרת וינפריד הולטבי. ב-2011 שיחקה בתפקיד קיי לנגריש בעיבוד לרומן "The Night Watch".
ב-2012 כיכבה בסדרת הדרמה "The Bletchley Circle". ב-4 בספטמבר 2012 הופיעה בסדרת הטלוויזיה "Accused" של ג'ימי מקגוורן. בדצמבר 2013 חזרה שוב לעולמה של ג'יין אוסטן כשכיכבה בתפקיד אליזבת בנט במיני-סדרה "תעלומה באחוזת פמברלי", עיבוד של ה-BBC לספר באותו שם מאת פ.ד. ג'יימס, המתאר את קורותיהם של אליזבת ופיצוויליאם דארסי, כהמשך לרומן "גאווה ודעה קדומה".
ב-2024 הופיעה בתור ליאן אמובי, אמה של הדמות הראשית פיפה אמובי (אמה מאיירס) בסדרה המדריך לרצח לילדות טובות.